google/wiki40b huggingface dataset:
पिएर जोसेफ प्रूधों

पिएर जोसेफ प्रूधों (Pierre Joseph Proudhon ; १८०९-१८६५) फ्रांसीसी अराजकतावादी विचारक था।

परिचय

प्रुधों बज़ासॉन में उत्पन्न हुआ। आर्थिक कठिनाइयों के कारण शिक्षा पूरी न कर सका। बाद में उसने मुद्रणकला सीखी। विद्याव्यसनी तो था ही, उसने अध्ययन और ज्ञानप्राप्ति के प्रत्येक अवसर का उपयोग किया। १८३८ में उसकी 'एसे डि ग्रामेयर जेनरेल' नामक भाषाशास्त्र की पुस्तक प्रकाशित हुई। उस पुस्तक पर बर्ज़ासॉन अकादमी ने प्रूधों को तीन वर्ष तक १५०० फ्रांक सालाना की वृत्ति प्रदान की। राजनीतिक अर्थशास्त्र के अध्ययन में प्रूधों की अत्यधिक रुचि रही; १८४० में उसकी प्रसिद्ध कृति 'ह्वाट इज़ प्रॉपर्टी' प्रकाशित हुई, जिसके प्रथ पृष्ठ पर प्रूधों की प्रधान मान्यता 'संपत्ति चोरी है' अंकित है। इसके पश्चात् उसने दो पुस्तिकाएँ भी लिखीं। अतिक्रांतिकारी विचारों के आरोप में उसपर मुकदमा चलाया गया; किंतु न्यायालय ने उसे मुक्त कर दिया। १८४७ में वह पेरिस चला गया; वहाँ एक मौलिक सुधारवादी के रूप में विख्यात हुआ। फरवरी, १८४८ की क्रांति के पश्चात् उसने एक पत्र निकाला, किंतु राज्य ने उसका प्रकाशन बंद करा दिया। कुछ काल के लिए संसद-सदस्य भी चुना गया; मगर सक्रिय राजनीति में मन न लगा पाने के कारण उसने पुन: अध्ययन और लेखन की अपनाया। १८४९ में उसने एक 'बैंक ऑव पीपुल' की स्थापना का प्रयास किया, जिसका उद्देश्य व्याजप्रथा को समाप्त करना और अंततोगत्वा पूँजी का ही उन्मूलन करना था। इस योजना के असफल होने के साथ प्रूधों जेनेवा चला गया। वहाँ से लौटने पर उसे प्रेस नियमों की अवहेलना के अपराध पर तीन वर्ष का कारावास मिला। कारागार से मुक्त होने पर १८५२ में वह बेल्जियम चला गया, जहाँ उसने लिखने का क्रम जारी रखा।
प्रूधों ने कुल मिलाकर लगभग ४५ पुस्तकें लिखी हैं। राजनीति में अराजकतावाद के दार्शनिक व्याख्याकारों में प्रूधों अग्रणी है। उसके अनुसार संपत्तिसंचय का कोई औचित्य सिद्ध नहीं किया जा सकता। श्रमजन्य उत्पादन से श्रमिक को ही अधिकतम लाभ मिलना चाहिए। वह मूल्य के समाजवादी सिद्धांत से सहमत था। राज्यहीन समाज के सिद्धांत का प्रबल पोषक होने के नाते उसके मान्यता थी कि व्यक्तिगत संविदा समाज का मुख्य आधार होनी चाहिए।
आम्रपाली

आम्रपाली आम की एक नस्ल है।
माघ कृष्ण एकादशी

माघ कृष्ण एकादशी भारतीय पंचांग  के अनुसार ग्यारहवें माह की छब्बीसवी तिथि है, वर्षान्त में अभी ३४ तिथियाँ अवशिष्ट हैं।
प्रेसीडेंसी कालिज, चेन्नई

प्रेसीडेंसी कालिज चेन्नई का एक कॉलिज है। यह भी माना जाता है, कि यही महाविद्यालय चेन्नई विश्वविद्यालय का उद्गम था।

अल्युम्नी

डॉ॰ सी वी रमन
कुर्रम वादी

कुर्रम (पश्तो: كرمه, द कुर्रमा; अंग्रेज़ी: Kurram) पाकिस्तान के पश्चिमोत्तर में अफ़्ग़ानिस्तान से लगी हुई एक सुन्दर वादी है। प्राचीनकाल में इसे वैदिक संस्कृत में ऋग्वेद में क्रुमू कहते थे। प्रशासनिक रूप से यह पाकिस्तान के संघ-शासित क़बीलाई क्षेत्र का एक विभाग है। कुर्रम वादी का नाम इसमें से गुज़रने वाली कुर्रम नदी से आया है और इसके उत्तर में बर्फ़ से ढके सफ़ेद कोह के पर्वत हैं। यहाँ पर रहने वाले लोग पश्तो बोलने वाले पठान हैं।
पश्चिमी कुर्रम वादी में तूरी पठान (توری, Turi) रहते हैं जो धर्म से ज़्यादातर शिया मुसलमान हैं, हालांकि वैसे पठान अधिकतर सुन्नी होते हैं। इस वजह से इनकी और कट्टरवादी तालिबान गुटों की नहीं बनती और आपसी झड़पें होती रहती हैं। तूरी पश्तूनों के बारे में कहा जाता है कि यह किसी ज़माने में तुर्की नसल के हुआ करते थे। लगभग ६०० साल पहले तूरियों पर सुन्नी-पंथी बंगश पश्तून क़बीले के अधिकार जमा लिया था लेकिन इनमें आपसी लड़ाईयाँ आज भी जारी हैं। वादी की पूर्वी तरफ़ सुन्नी पश्तून रहते हैं जो ज़ाज़ी (ځاځی), मंगल (منګل), पारस और बंगश क़बीलों के हैं।
अनिल अवचट

अनिल अवचट (जन्म १९४४) एक भारतीय डॉक्टर, सामाजिक कार्यकर्ता और मराठी लेखक हैं। 
उनका जन्म १९४४ में पुणे जिले में हुआ था। उन्होंने फर्ग्युसन महाविद्यालय से अपनी शिक्षा पूरी की और बाद में १९६८ में पुणे के बी जे मेडिकल महाविद्यालय से उन्होने मेडिकल डिग्री प्राप्त की। अपनी पत्नी डॉ अनीता अवचट के साथ उन्होने पुणे मे "मुक्तांगण", एक व्यसन मुक्ति केंद्र, शुरू किया। यहा पश्चिमी भारत के स्तर पर एक प्रशिक्षण और अनुसंधान केंद्र भी शुरू किया और महिलाओं के लिए अलग विभाग बनाया है। अपने मुक्तांगण और वहा के रोगियों के अनुभवों पर उन्होने मुक्तांगणाची गोष्ट और गर्द एसी दो किताबे लिखी है। इस सामाजिक कार्य के लिये उन्हे २०१३ में राष्ट्रपती प्रणब मुखर्जी द्वारा सम्मानीत किया गया। 
२०१० में अवचट के कहानी संग्रह सृष्टीत... गोष्टीत को साहित्य अकादमी पुरस्कार के मराठी बाल साहित्य पुरस्कार श्रेणी मे सम्मानीत किया गया।
मदार

जड़ के उपयोग

आक की जड़ को पानी में घीस कर लगाने से नाखूना रोग अच्छा हो जाता है। तथा आक की जड़ छाया में सुखा कर पीस लेवे और उसमें गुड मिलाकर खाने से शीत ज्वर शाँत हो जाता है। एवं आक की जड 2 सेर लेकर उसको चार सेर पानी में पकावे जब आधा पानी रह जाय तब जड़ निकाल ले और पानी में 2 सेर गेहूँ छोडे जब जल नहीं रहे तब सुखा कर उन गेहूँओं का आटा पिसकर पावभर आटा की बाटी या रोटी बनाकर उसमें गुड और घी मिलाकर प्रतिदिन खाने से गठिया बाद दूर होती है। बहुत दिन की गठिया 21 दिन में अच्छी हो जाती है। तथा आक की जड के चूर्ण में काली मिर्च पिस कर मिलावे और रत्ती -रत्ती भर की गोलियाँ बनाये इन गोलियों को खाने से खाँसी दूर होती है। तथा आक की जड पानी में घीस कर लगाने से नाखूना रोग जाता रहता है। तथा आक की जड़ के छाल के चूर्ण में अदरक का अर्क और काली मिर्च पीसकर मिलावे और 2-2 रत्ती भर की गोलियाँ बनावे इन गोलियों से हैजा रोग दूर होता है।
आक की जड़ की राख में कडुआ तेल मिलाकर लगाने से खिजली अच्छी हो जाती है। आक की सूखी डँडी लेकर उसे एक तरफ से जलावे और दूसरी ओर से नाक द्वारा उसका धूँआ जोर से खींचे सिर का दर्द तुरंत अच्छा हो जाता है। आक का पत्ता और ड्ण्ठल पानी में डाल रखे उसी पानी से आबद्स्त ले तो बवासीर अच्छी हो जाती है। आक की जड का चूर्ण गरम पानी के साथ सेवन करने से उपदंश (गर्मी) रोग अच्छा हो जाता है। उपदंश के घाव पर भी आक का चूर्ण छिडकना चाहिये। आक ही के काडे से घाव धोवे। आक की जड़ के लेप से बिगडा हुआ फोड़ा अच्छा हो जाता है। आक की जड़ की चूर्ण 1 माशा तक ठण्डे पानी के साथ खाने से प्लेग होने का भय नहीं रहता। आक की जड़ का चूर्ण दही के साथ खाने से स्त्री के प्रदर रोग दूर होता है। आक की जड का चूर्ण 1 तोला, पुराना गुड़ 4 तोला, दोनों की चने की बराबर गोली बनाकर खाने से कफ की खाँसी अच्छी हो जाती है। आक की जड़ पानी में घीस कर पिलाने से सर्प विष दूर होता है। आक की जड का धूँआ पीने से आतशक (सुजाक) रोग ठीक हो जाता है। इसमें बेसन की रोटी और घी खाना चाहिये। और नमक छोड़ देना चाहिये। आक की जड़ और पीपल की छाल का भष्म लगाने से नासूर अच्छा हो जाता है। आक की जड़ का चूर्ण का धूँआ पीकर ऊपर से बाद में दूध गुड़ पीने से श्वास बहुत जल्दी अच्छा हो जाता है।
आक का दातून करने से दाँतों के रोग दूर होते हैं। आक की जड़ का चूर्ण 1 माशा तक खाने से शरीर का शोथ (सूजन) अच्छा हो जाता है। आक की जड 5 तोला, असगंध 5 तोला, बीजबंध 5 तोला, सबका चूर्ण कर गुलाब के जल में खरल कर सुखावे इस प्रकार 3 दिन गुलाब के अर्क में घोटे बाद में इसका 1 माशा चूर्ण शहद के साथ चाट कर ऊपर से दूध पीवे तो प्रमेह रोग जल्दी अच्छा हो जाता है। आक की जड़ की काडे में सुहागा भिगो कर आग पर फुला ले मात्रा 1 रत्ती 4 रत्ती तक यह 1 सेर दूध को पचा देता है। जिनको दूध नहीं पचता वे इसे सेवन कर दूध खूब हजम कर सकते हैं। आक की पत्ती और चौथाई सेंधा नमक एक में कूट कर हण्डी में रख कर कपरौटी आग में फूँक दे। बाद में निकाल कर चूर्ण कर शहद या पानी के साथ 1 माशा तक सेवन करने से खाँसी, दमा, प्लीहा रोग शाँत हो जाता है। आक का दूध लगाने से ऊँगलियों का सडना दूर होता है।
नकारात्मक प्रभाव
आक का दूध यदि आंख में चला जाए तो आंख की रोशनी भी जा सकती है। अतः प्रयोग करते समय अपनी आंखों को बचा के रखे।।
नाज़ुक हिस्सो को बचा के रखे।।।
कालाराम मन्दिर सत्याग्रह

कालाराम मन्दिर सत्याग्रह 2 मार्च 1930 को भीमराव आम्बेडकर द्वारा अछूतों के मन्दिर प्रवेश के लिए चलाया गया आन्दोलन था। नासिक के कालाराम मन्दिर में यह सत्याग्रह हुआ था। क्योंकि भारत देश में हिन्दुओं में ऊंची जातियों को जहां जन्म से ही मन्दिर प्रवेश का अधिकार था लेकिन हिन्दू दलितों को यह अधिकार प्राप्त नहीं था। इस सत्याग्रह में करीब 15 हजार दलित लोग शामिल हुए थे, जिनमे ज्यादातर महार समुदाय के थे और अन्य मांग व चमार थे। तथा महिलाओं की इसमें भारी संख्या थी। 5 वर्ष 11 महिने एवं 7 दिन तक यह सत्याग्रह शुरु था। नासिक के कालाराम मंदिर में प्रवेश को लेकर उनके इस सत्याग्रह और संघर्ष में उन्होंने पूछा कि "यदि ईश्वर सबके हैं तो उनके मन्दिर में कुछ ही लोगों को प्रवेश क्यों दिया जाता है।" इस आन्दोलन में आम्बेडकर के साथ दादासाहब गायकवाड, सहस्त्रबुद्धे, देवराव नाईक, डी.व्ही. प्रधान, बालासाहब खरे, स्वामी आनंद थे। तब डॉ॰ भीमराव आम्बेडकर ने कहा था – “हिन्दू इस बात पर भी विचार करें कि क्या मन्दिर प्रवेश हिन्दू समाज में दलितों के सामाजिक स्तर को ऊंचा उठाने का अन्तिम उद्देश्य है ? या उनके उत्थान की दिशा में यह पहला कदम है ? यदि यह पहला कदम है, तो अन्तिम लक्ष्य क्या है ? यदि मन्दिर प्रवेश अन्तिम लक्ष्य है, तो दलित वर्गों के लोग उसका समर्थन कभी नहीं करेंगे। दलितों का अन्तिम लक्ष्य है सत्ता में भागीदारी।’’
पुरे महाराष्ट भर से लोग इस सत्याग्रह में शामिल होने के लिए नाशिक शहर में आये थे। 2 मार्च 1930 को आम्बेडकर के अध्यक्ष के रूप में एक सभा आयोजित की गई। इस सभा में सत्याग्रह किस प्रकार करना है इसपर निर्णय हुए। अहिंसा के मार्ग से सत्याग्रह करना हैं यह सूचना सबको दी गई। अगले दिन 3 मार्च 1930 को सत्याग्रहीओं की चार तुकडीयां बनाई गई, जो मन्दिर चार दरवाजो पर तैनात थी। पुलिस तथा मन्दिर के पुजारीओं ने सत्याग्रहीओं की मांग का विरोध करते हुए मन्दिर के सभी दरवाजे बन्द रखे। पुलिसों ने भी पुरे मन्दिर को कडी बना रखी थी, ताकी कोई अछूत मन्दिर में प्रवेश न कर पाये। शहर के सवर्ण हिन्दुओं ने इन सत्याग्रहीओं पर हमला हुआ, पत्थर बरसाए गये तथा काठीओं से लोगो की पिटा गया। इसमें आम्बेडकर भी घायल हुए। संख्या में सवर्ण हिन्दुओं से की गुणा अधिक होने बावजूद भी दलितों ने सवर्णों पर हमला कर हिंसा नहीं की, क्योंकि "अहिंसा से सत्याग्रह करना हैं।" इस आम्बेडकर के आदेश का पालन सभी दलित कर रहे थे। यह करीब 6 साल तक चला किंतु राम के मन्दिर का दरवाजा दलितों के नहीं खुला। इसके बाद यह हिन्दु धर्म की अपरिवर्तनियता को देखते हुए आम्बेडकर ने हिन्दू धर्म का त्याग करने घोषणा कर दी।
मंगल 2022 ऑर्बिटर

विशेषताएं

अध्ययन के तहत मुख्य विशेषताएं सौर विद्युत आयन ड्राइव इंजन, बेहतर सौर सरणियों, और पृथ्वी और मंगल के बीच ब्रॉडबैंड लेजर संचार (ऑप्टिक संचार) शामिल हैं।
ऑर्बिटर की अवधारणा 2005 में रद्द हुए मार्स टेलिकम्युनिकेशन ऑर्बिटर की तरह है। भविष्य के राउंड ट्रिप नमूना वापसी मिशन और मंगल ग्रह पर मानव अभियान के लिए ऑर्बिटर एक प्रौद्योगिकी पूर्ववर्ती हो सकता है। रॉबर्ट लॉक 2022 ऑर्बिटर के लिए अवधारणा अध्ययन का नेतृत्व कर रहे हैं।
नासा में चिंता यह है कि वर्तमान में इस्तेमाल किए जाने वाले रिले सैटेलाइट मर्सड ओडिसी और मंगल रिकानेंस ऑर्बिटर कार्य करना बंद कर सकते हैं, जिसके परिणामस्वरूप मावेन विज्ञान ऑर्बिटर को बैकअप दूरसंचार रिले के रूप में उपयोग करने पड सकता है। हालांकि, मावेन ऑर्बिटर की कक्षा अत्यधिक अण्डाकार है जिससे इसे रिले सैटेलाइट के रूप में काम में लेना बहुत मुश्किल है इसलिए नासा को इस सैटेलाइट की जरुरत पड रही है।
अध्ययन के तहत एक अन्य सुझाव नमूना कैद और वापसी क्षमता का भी दिया गया है। जिसमे मंगल 2020 रोवर द्वारा कैश किए गए नमूनों को मंगल ग्रह की कक्षा में भविष्य के एक मंगल वाहन द्वारा पहुचाया जायेगा। और वहां से ऑर्बिटर नमूने को पृथ्वी पर भेज देगा।

प्रणोदन

प्रस्तावित ऑर्बिटर में दो सौर विद्युत आयन थ्रस्टर होंगे। एक इंजन सक्रिय होगा जबकि दूसरा बैकअप के लिए होगा। आयन थ्रस्टर इंजनों को विद्युत शक्ति उन्नत सौर सरणियों द्वारा प्रदान की जाएगी जो कि 20 किलोबॉट उत्पन्न करेंगी।
आयन इंजन भविष्य के मिशन जो दीर्घकालिक होंगे उन्हे महत्वपूर्ण कक्षीय लचीलापन देगा। आयन इंजन रिले संपर्कों को अनुकूलित करने के लिए कई अक्षांशों और ऊंचाई तक पहुंच की अनुमति देते है। क्योकि उन्हे कभी भी फायर किया जा सकता है।
साक्षी गणेश मंदिर, बनारस

साक्षी गणेश मंदिर, वाराणसी में स्थित है। पंचकरोशी यात्रा को पूरा कर तीर्थयात्री साक्षी गणेश मंदिर को देखने जरुर आते हैं। इस मंदिर के दर्शन के बाद ही वे अपनी यात्रा को पूर्ण मानते हैं।
कार पूलिंग

कार पूलिंग एक ऐसी व्‍यवस्‍था है जिसके माध्‍यम से लोग अपनी यात्रा के रास्ते में कुछ और लोगों को भी शामिल कर सकतें है और यात्रा के दौरान पेट्रोल आदि पर आने वाले खर्च को आपस में शेयर करके अपनी यात्रा को बेहतरी और किफायती बना सकतें है। इसका लाभ यह है कि कार पूलिंग को करने से लोगों की जेब पर पड़ने वाली पेट्रोल की मार थोड़ी हलकी हो जाती है।
चाकचुक चुआनबावरा

चाकचुक चुआनबावरा को साहि‍त्‍य एवं शि‍क्षा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे मि‍जोरम राज्य से हैं।
भगवानबाबा

आबाजी तुबाजी सानप (२९ जुलाई १८९६ - १८ जनवरी १९६५) जो 'भगवानबाबा' के नाम से प्रसिद्ध थे, उनका जनमः बीड जिल्हे में हुवा था। । महाराष्ट्र के वारकरी सम्प्रदाय के प्रसिद्ध सन्त थे।

परिचय

भगवानबाबा हिंदुओं के गौरव हैं। जिस दौर में हिंदू धर्म और संस्कृति पर आक्रमण हो रहे थे ऐसे समय में भगवानबाबाने अपने प्राणों की परवाह किये बगैर त्याग का प्रतीक भगवा ध्वज हाथों लेकर धर्म की रक्षा की। यही कारण है की उन्हें आज हर ह्रदय के सम्राट की संज्ञा दी जाती है। देश, धर्म और स्वाभिमान की रक्षा के लिए कितने त्याग किये और अपने धर्म ध्वजा का मान ऊँचा रखा।
बामना उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बामना उपजिला बांग्लादेश के दक्षिणी भाग में, बरिशाल विभाग के बरगुना जिले में स्थित है।
अहमदनगर किला

इतिहास

किले का निर्माण निजाम शाही वंश के पहले सुल्तान मलिक अहमद ने करवाया था। फिर १५५९ से १५६२ तक हुसैन निजाम शाह के शासनकाल के दौरान कई निर्माणों से गुजरा है। छह साल बाद, उनकी मृत्यु हो गई और चांद बीबी, प्रसिद्ध रानियों में से एक, ने किले की रक्षा की। हालांकि, जब १६०० में अकबर ने किले पर हमला किया, तो इसे मुगलों द्वारा कब्जा कर लिया गया था।
किले पर दो मुख्य राजवंशों का शासन था, अर्थात् मराठा और सिंधिया। २० फरवरी १७०७ को ८८ वर्ष की आयु में अहमदनगर किले में औरंगज़ेब की मृत्यु हो गई। बाद में यह किला १७२४ में निज़ामों को, १७५९ में मराठों को और बाद में १७९० में सिंधिया को दे दिया गया। १८०३ में द्वितीय आंग्ल-मराठा युद्ध के दौरान, किला को मराठा सेनाओं से ब्रिटिश शासकों ने जीत लिया और ईस्ट इंडिया कंपनी ने किले पर कब्जा कर लिया।

प्रमुख विशेषताएं

किले में १८ मीटर ऊंची दीवारें हैं जो २२ गढ़ों द्वारा समर्थित हैं। इसकी परिधि लगभग 1.70 किलोमीटर है।

आधुनिक युग

अहमदनगुर किले का उपयोग ब्रिटिश राज ने एक जेल के रूप में किया था और यहीं पर जवाहरलाल नेहरू, अबुल कलाम आज़ाद, सरदार पटेल और भारतीय राष्ट्रीय कांग्रेस के नौ अन्य सदस्यों को लगभग तीन वर्षों तक हिरासत में रखा गया था। 'द डिस्कवरी ऑफ इंडिया' नाम की लोकप्रिय किताब को जवाहरलाल नेहरू ने अहमदनगर किले में अपने कारावास के दौरान लिखा था। उसी समय के दौरान, कांग्रेस नेता, मौलाना अबुल कलाम आज़ाद ने भी अपने प्रशंसित "ग़ुबार-ए-ख़ातिर" (उर्दू: اربار طاطر) को संकलित किया, जिसे उर्दू साहित्य में "उपनिवेशवादी निबंध" का सबसे अच्छा उदाहरण माना जाता है।
नगीन

नगीन कश्मीर में एक रमणीय सरोवर है।
प्रेरणा देशपांडे

प्रेरणा देशपांडे कथक नृत्य की एक मान्यता प्राप्त भारतीय प्रतिपादक है, जिन्होंने सात साल की उम्र से ही शरदनी गोले से कथक का अध्ययन शुरू कर दिया था। जब वह पंद्रह वर्ष की थी तब उन्होंने अपना पहला प्रदर्शन किया था। उसके बाद फिर उन्होंने बीस साल से अधिक समय तक लखनऊ और जयपुर घरानों के रोहिणी भाटे से गुरु-शिष्य परंपरा की परंपरा के तहत कथक का अध्ययन किया। वह अपनी सुंदर आंदोलनों और कथक के विभिन्न पहलुओं, जैसे अभ्यनया (अभिव्यक्ति) और लेआ (लय) पर कमांड के लिए निपुणता के लिए जानी जाती है। प्रेरणा देशपांडे ने अपनी औपचारिक शिक्षा पुणे विश्वविद्यालय (ललित कला केंद्र) से भारत के प्रदर्शन कला केंद्र में की थी और उन्होंने कथक में अपनी मास्टर की डिग्री पूरी की। उन्होंने गणित में स्नातक की डिग्री हासिल की, और अपने इस औपचारिक गणितीय ज्ञान को उसके नृत्य पर लागू किया। प्रेरणा का विवाह विख्यात तबला कलाकार श्री सुप्रीत देशपांडे के साथ हुआ। उनकी एक बेटी ईश्वरी देशपांडे है, जो नृत्यितम में उनकी एक उन्नत छात्रा भी हैं। इश्वरी ने १९९९ के आसपास तीन वर्ष की उम्र में नृत्य करना शुरू किया,और वह कम से कम १२ वर्ष की उम्र से एक कथक नर्तक के रूप में नृत्य कर रही है। २००७ में उन्होंने कथक-ओडिसी सहयोग में प्रसिद्ध ओडिसी नर्तक सुजाता महापात्र के साथ मिलकर विश्व विरासत स्थल अजंता और एलोरा में कत्थक नृत्य को पेश किया।
झील उद्यान, लक्ष्मीबाई नगर

वनस्पति एवं जीव

उद्यान में कई प्रकार के छायादार पेड़ और विभिन्न किस्म के फूलों की क्यारियाँ हैं, जो आने वाले लोगों का ध्यान अपनी ओर खींचती हैं। उद्यान में हरी घास पर लोग टहलते व बच्चे खेलते हैं। यहां बत्तखों का झुंड भी रहता है, जिसकी देखरेख उद्यान प्रशासन करता है। विद्यालयी बच्चों की गर्मियों की छुट्टियों व अन्य साप्ताहिक अवकाश के दिन लोगों की संख्या अधिक होती है तो इन बत्तखों को एक जालीनुमा बाड़े में रखा जाता है, जहां लोग जाकर उन्हें दाना भी खिलाते हैं। लोग कम होने पर कभी-कभी बत्तखों को खुले भी छोड़ दिया जाता है। उद्यान के मैदान की हरी घास पर श्वेत वर्णी बत्तखों के झुण्ड मनमोहक लगते हैं। नगर पालिका अध्यक्ष के अनुसार हाल ही में इस उद्यान एवं दक्षिण दिल्ली अन्य उद्यानों में औषधीय प्रजातियों के अश्वगंधा, ब्राह्मी, हल्दी, अर्जुन, आंवला, रुद्राक्ष, एलोवेरा जैसे पौधे भी लगाने का दावा किया है। 
उद्यान का अनुरक्षण कार्य नगर पालिका के अन्तर्गत्त है। इस उद्यान के पश्चिमी सिरे पर नगर पालिका का एक तरण ताल भी है, जहां प्रातः-सांय तैरने की भी व्यवस्था है। यह ताल छुट्टी के दिन बंद रहता है। इसके बराबर में ही एक तरफ कुछ संख्या में झूले भी लगे हैं, जो आने वाले बच्चों को आकर्षित करते हैं। इनके अलावा उद्यान में दो स्थानों पर उद्यान व्यायामशाला (गार्डन जिम) की व्यवस्था भी है, जिसका लाभ आने वाले पुरुष, महिलाएं, वृद्ध एवं बच्चे सभी उठाते हैं एवं स्वास्थ्य लाभ पाते हैं। बच्चे यहां क्रिकेट, फुटबॉल भी खेल सकते हैं। यहाँ प्रातः बहुत से लोग योग अभ्यास भी करते हैं। इन्हें विभिन्न संस्थान करवाते हैं। यहां प्रातः लोगों के झुण्ड अट्टहास करते मिलते हैं, जिसे लॉफ़्टर क्लब की संज्ञा दी गयी है। यह भी स्वास्थ्य लाभ का एक उपाय है। यह उद्यान सभी आयु वर्गों के लिये एक आदर्श भ्रमण स्थल है।

आवागमन

यहाँ दिल्ली परिवहन निगम की बसों की अच्छी सेवा है, जो कई स्थानों से यहां आती हैं। इसके अलावा ऑटोरिक्शा या ई-रिक्शा की सेवा भी ली जा सकती हैं। दिल्ली मेट्रो की येलो लाइन से आई.एन.ए स्टेशन पर उतर झील पार्क जाया जा सकता है। दिल्ली परिक्रमा रेल सेवा के स्टेशन लोधी कालोनी से पैदल १० मिनट का रस्ता है।

निकटवर्ती स्थल

यहां से थोड़ी ही दूरी पर आई एन ए एवं सरोजनी नगर बाजार हैं, जहां आवश्यकता एवं खरीदारी का सभी सामान खरीदा जा सकता है। ये दोनों ही दक्षिणी दिल्ली के प्रसिद्ध बाजार हैं। इनके अलावा आवासीय स्थलों में आई एन ए कालोनी, केन्द्र सरकार आवासीय योजना के तहत लक्ष्मीबाई नगर, सरोजिनी नगर, नेताजी नगर, लोधी कालोनी. किदवई नगर, आदि आते हैं। निकट ही सफ़दरजंग विमानक्षेत्र, नजफ़ खां का मकबरा, सफ़दरजंग का मकबरा ऐतिहासिक स्थल हैं। दिल्ली हाट भी एक अन्य दर्शनीय स्थल निकटस्थ ही है।
गाणपत्य

गाणपत्य हिन्दुओं का वह सम्प्रदाय है जो गणपति (गणेश) को सगुण ब्रह्म के रूप में मानता एवं पूजता है।

मंत्र - ॐ गं गणपतये नमः

गणपत्य संप्रदाय के लोग गूढ़ हिंदू संप्रदाय के सदस्य है जो गजानन गणेश[1] को परम देवता मानकर उनकी पूजा करते हैं।
लगभग 10वीं शताबदी में यह संप्रदाय अपने चरम पर था और इसने सभी महत्त्वपूर्ण कार्यों और धार्मिक अनुष्ठानों के प्रारंभ में संतुष्ट किए जाने वाले महत्त्वपूर्ण देवता के रूप में गणेश की स्थापना की। इस संप्रदाय ने गणेश को समर्पित मंदिर बनवाए, जिनमें सबसे बड़ा, तिरुचिरापल्ली (तमिलनाडु) में चट्टानों को काटकर बनाया गया मंदिर उच्चि-पिल्लैयार कोविल है। गणेश की पूजा उनकी मूर्ति के समक्ष ध्यान के द्वारा और बिना ध्यान किए फल-फूल अर्पित करके, दोनों तरीके से की जाती है। इस संप्रदाय के सदस्य माथे पर गोल लाल टीका लगाते हैं और कंधों पर हाथी का सिर और दांत का चिह्न अंकित करवाते हैं।
खाजूवाला

भूगोल

यह शहर थार के मरुस्थल में स्थित हे यहाँ का वातावरण, शुष्क है। वर्षा का औसत भी काफी कम हें लेकिन इंदिरा गांधी नहर की अनूपगढ शाखा के पानी से यहाँ के भूगोल में काफी परिवर्तन हुआ है। ग्रीष्म रितु में यहाँ धूल भरी आंधियाँ चलती हे ओर बरसात भी कम होती हे लेकिन सर्दी भी कड़ाके की पडती है।

संस्कृति

यहाँ मिली जुली संस्कृति विकसित हुई हे यहाँ की मुख्य भाषा राजस्थानी भाषा की बागडी बोली है, बागडी के अलावा राजस्थानी भाषा की मारवाडी बोली बोलने वाले भी यहाँ बहुत मिलती हे यहाँ पर कुछ लोग पंजाबी भाषा भी बोलते हैं आसपास के ग्रामीण क्षेत्र में बागडी के अलावा पंजाबी की सरायकी बोली बी बोली जाती है यहाँ का मुख्य धर्म हिंदू, इस्लाम ओर सिख धर्म है।
हरिभाऊ उपाध्याय

हरिभाऊ उपाध्याय (१८८२ - १९७२) भारत के प्रसिद्ध साहित्यसेवी एवं राष्ट्रकर्मी थे।

जीवनी

हरिभाऊ उपाध्याय का जन्म मध्य प्रदेश के उज्जैन के भवरासा में सन १८९२ ई० में हुआ।
विश्वविद्यालयीन शिक्षा अन्यतम न होते हुए भी साहित्यसर्जना की प्रतिभा जन्मजात थी और इनके सार्वजनिक जीवन का आरंभ "औदुंबर" मासिक पत्र के प्रकाशन के माध्यम से साहित्यसेवा द्वारा ही हुआ। सन्‌ १९११ में पढ़ाई के साथ इन्होंने इस पत्र का संपादन भी किया। सन्‌ १९१५ में वे पंडित महावीरप्रसाद द्विवेदी के संपर्क में आए और "सरस्वती' में काम किया। इसके बाद श्री गणेशशंकर विद्यार्थी के "प्रताप", "हिंदी नवजीवन", "प्रभा", आदि के संपादन में योगदान किया। सन्‌ १९२२ में स्वयं "मालव मयूर" नामक पत्र प्रकाशित करने की योजना बनाई किंतु पत्र अधिक समय तक नहीं चला।
हरिभाऊ जी की मौलिक साहित्यसर्जसना "बापू के आश्रम में", "सर्वोदय की बुनियाद", "साधना के पथ पर", "भागवत धर्म", "मनन", "पुण्य स्मरण", "दुर्वादल" (कवितासंग्रह) तथा अन्य अनेक पुस्तकों के रूप में हिंदी संसार के सामने हैं। विविध पत्र-पत्रिकाओं में लेख तो बराबर ही लिखते रहे। इस अतिरक्ति इन्होंने जवाहरलाल जी की आत्मकथा "मेरी कहानी' तथा पट्टाभि सीतारामैया कृत "कांग्रेस का इतिहास' इत्यादि के अंग्रेजी से हिंदी अनुवाद भी प्रस्तुत किए।
गांधी जी से प्रभावित होकर ये राष्ट्रीय आंदोलन में कूद पड़े। पुरानी अजमेर रियासत में इन्हें कई बार जेल जाना पड़ा। स्वतंत्रताप्राप्ति के बाद ये अजमेर के मुख्य मंत्री निर्वाचित हुए। हृदय से ये अत्यंत कोमल, परदु:खकातर व्यक्ति थे, किंतु सिद्धांतों पर कोई समझौता नहीं करते थे। राजस्थान की सब रियासतों को मिलाकर राजस्थान राज्य बना और इसके कई वर्षों बाद श्री मोहनलाल सुखाड़िया मुख्यमंत्री बने। उन्होंने अत्यंत आग्रहपूर्वक उपाध्याय जी को पहले वित्त फिर शिक्षामंत्री बनाया। बहुत दिनों तक ये इस पद पर रहे किंतु स्वास्थ्य ठीक न रहने के कारण अंतत: त्यागपत्र दे दिया।
उपाध्याय जी कई वर्षों तक राजस्थान की शासकीय साहित्य अकादमी के अध्यक्ष भी रहे। इन्होंने महिला शिक्षा सदन, हटूँडी (अजमेर) तथा सस्ता साहित्य मंडल की स्थापना की।
२५ अगस्त १९७२ को इनका देहांत हुआ।

रचनाएँ

स्वतंत्रता की ओर, बापू के आश्रम में, साधना के पथ पर, दूर्वादल, सर्वोदय की बुनियाद, आचार्य द्विवेदीजी, मेरी जीवनी, युगधर्म, त्यागभूमि सरस्वती, हिन्दी नव जीवन।
भाषा व्यावहारिक और प्रवाहपूर्ण खड़बोली के साथ विदेशी शब्दों का प्रयोग।
शैली विवेचनात्मक, वर्णनात्मक तथा संवादात्मक।
व्याख्यान शास्त्र

व्याख्यान शास्त्र (rhetoric) उस कला को कहते हैं जिसमें लेखकों और वक्ताओं की जानकारी प्रदान करने, भावनाएँ व्यक्त करने और श्रोताओं को भिन्न उद्देश्यों के लिए प्रेरित करने की क्षमता और उसे सुधारने की विधियों का अध्ययन किया जाता है।

पश्चिमी संस्कृति में महत्व

इस शास्त्र का प्राचीन यूनान और प्राचीन रोम में बहुत महत्व रहा था और इसका पश्चिमी परम्परा पर गहरा प्रभाव पड़ा है। प्राचीन यूनानी दार्शनिक अरस्तु ने व्याख्यान में श्रोताओं को प्रभावित करने के तीन तत्व बताएँ थे, जिन्हें यूनानी भाषा में 'लोगोस' (λόγος, logos, तर्क), 'पेथोस' (πάθος, pathos, भावनाएँ) और 'ईथोस' (ἦθος, ethos, मूल्य व विश्वास) कहा जाता है। प्राचीन यूनान से लेकर १९वीं शताब्दी के अंत तक पश्चिमी लेखकों और अन्य विद्वानों को विश्वविद्यालयों और अन्य शिक्षा संस्थानों में व्याख्यान शास्त्र की औपचारिक शिक्षा दी जाती थी।
पञ्चक

नक्षत्रों के मेल से बनने वाले विशेष योग को पञ्चक कहा जाता है। जब चन्द्रमा, कुंभ और मीन राशि पर रहता है, तब उस समय को पंचक कहते हैं। ज्योतिष में पंचक को शुभ नक्षत्र नहीं माना जाता है। इसे अशुभ और हानिकारक नक्षत्रों का योग माना जाता है।
ज्योतिष के अनुसार पांच नक्षत्रों के संयोग को पंचक कहा जाता है। इन पांच नक्षत्रों में घनिष्ठा, शतभिषा, पूर्वाभाद्रपद, उत्तराभाद्रपद और रेवती हैं। पंचक का स्वामी ग्रह कुंभ और राशि मीन होती है। प्रत्येक माह आने वाले पंचक में इन पांच नक्षत्रों की भी गणना की जाती है।
लिंग परिवर्तन

लेखक

जन्तुओं में लिंग-परिवर्तन

यह सुज्ञात तथ्य है कि क्लोनफिश (Sclownfish) आदि कुछ जन्तु (प्रजनन कार्य सहित) बदलते हैं।

मानव में लिंग परिवर्तन

प्राय: लिंग परिवर्तन का अर्थ मानवों द्वारा लिंग परिवर्तन से लिया जाता है। इसमें शल्य द्वारा केवल वाह्य लिंग को बदला जाता है या अधिक जटिल शल्य प्रक्रिया द्वारा लगभग सभी जननांगों को बदल दिया जाता है।
हरेला (पर्व)

हरेला गीत

इस दिन कुमाऊँनी भाषा में गीत गाते हुए छोटों को आशीर्वाद दिया जाता है –
“जी रये, जागि रये, तिष्टिये, पनपिये,

दुब जस हरी जड़ हो, ब्यर जस फइये,

हिमाल में ह्यूं छन तक, 

गंग ज्यू में पांणि छन तक,

यो दिन और यो मास भेटनैं रये,
 
अगासाक चार उकाव, धरती चार चकाव है जये,

स्याव कस बुद्धि हो, स्यू जस पराण हो।”
फिल्मी कमल

फिल्मी कमल हिन्दी की एक फिल्मी मासिक पत्रिका है। यह वर्ष 1970 से मेरठ से प्रकाशित हो रही है।
एम वी पायली

एम वी पायली  को भारत सरकार द्वारा सन २००६ में साहित्य एवं शिक्षा के क्षेत्र में पद्म भूषण से सम्मानित किया गया था। ये केरल से हैं।
चेनानी

विवरण

चेनानी एक अधिसूचित क्षेत्र परिषद (नगर परिषद) द्वारा शासित है। 1947 से पहले, यह जम्मू और कश्मीर के रियासत में एक सहायक शासक द्वारा शासित एक आंतरिक जागीर थी। भारत की सबसे लंबी (2017) सड़क सुरंग जिसकी लंबाई 9.28 कि.मी. (5.8 मील) है, वह यहां से आरंभ होती है।